444 A P P E N D I X. 



PhceniceS vegetiores saspe octo ad decem racemos fructiferos ferunt, 

 quorum nonnulli ponderis 9 — 12 kilogr. sunt , et si fructus bonze 

 qualitatis , tres ad quatuor Francos argenteos venduntur. Autumno et 

 hyeme ex urbe Tunetana et aliis locis benemultis peregrinatores magno 

 concursu ad Palmeta veniunt pro Dactylis emendis , quorum magnum fit 

 commercium , et vectigal annuum cum iisdem fructibus singulis annis Prin- 

 cipi persolvitur. 



Qjjindecim ad viginti varietates distinctae ratione magnitudinis , 

 consistentise, coloris, saporis etc. numerantur, nominibus propriis insignitae, 

 quarum nonnullae nucleo carent. 



Dactyli praeponuntur flavescentes, firmi, subpellucidi. Hi fructus sac- 

 charati, sani, summe nutritivi, suavissimi, et eo majoris pretii quod absque 

 ulla praeparatione quales optima parens Natura offert comeduntur. 



NUNC diversas utilitates hujus arboris praetiosissimae, quae tot gentibus 

 facilem victum prsebet, breviter exponendae. 



DactyloS natura sicciores soli ardenti per plures dies exponunt donec 

 omnino exsiccenlur , deinde conterunt et in farinam vertunt. Sic parati 

 absque ullo detrimento servari possunt , et summe utiles viatoribus qui 

 longa per immensas et profundas solitudines desertorum suscipiunt itinera. 

 Farinam supra dictam cum tantillo aquae dilutam comeclunt ; illud alimen- 

 tum simplicissimum eos per plures menses enutrit viresque mire sustinet. 



DACTYLIS mollioribus urnas fictiles basi perforatas replent et pon- 

 dere comprimunt. Pulpa fluidior , a pelliculis , fibris et ossiculis segregata , 

 foramen permeat et in vas aliud recipitur ; hsec subtantia quae Mcl 

 Dactylorum appellatur saporis gratissimi. 



E Dactylis etiam aqua vitae non injucunda educitur. Arti medicae 

 inserviunt , astringentes et demulcentes , alvi fluxus cohibent et dolores 

 intestinorum sedanf, ex iis etiam unguenta parantur quae pro plagis et 

 ulceribus leniendis felici cum successu adhibentur. 



NUCLEI demum licet cornei et durissimi non rejiciuntur ; triturati aut 

 aqua per plures dies continuos emolliti , Ovibus et Camelis alimentum prae- 

 bent salubrem nec injucundum. 



FLORES masculi simul cum spathis involventibus in juvenili aetate 

 tenerrimi manducantur, et virtute aphrodisiaca donari vulgo creditur. 

 Fceminarum etiara spathae edules et bonae , sed demetere summum nefas. 



